**ΙΣΤΟΡΙΑ Γ΄ΤΑΞΗΣ ΓΕΝΙΚΟΥ ΛΥΚΕΙΟΥ** **(ΓΕΝΙΚΗΣ ΠΑΙΔΕΙΑΣ)**

**ΛΥΣΕΙΣ ΣΤΙΣ ΑΣΚΗΣΕΙΣ ΚΛΕΙΣΤΟΥ ΤΥΠΟΥ**

**ΘΕΜΑ 32929**

Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Στις αρχές του 1821 προέκυψε οξεία διαμάχη ανάμεσα:

α. στον Αλέξανδρο Υψηλάντη και στους προκρίτους της Πελοποννήσου

β. στον Δημήτριο Υψηλάντη και πολλούς φιλικούς από το ένα μέρος και στους προκρίτους της Πελοποννήσου από το άλλο μέρος

γ. στον Δημήτριο Υψηλάντη και στον Θεόδωρο Κολοκοτρώνη

δ. στον Δημήτριο Υψηλάντη και στους «ολιγαρχικούς»

2. Δεν εντάσσεται στους παράγοντες που επιβράδυναν ή απέτρεπαν τον εκσυγχρονισμό των θεσμών και την κοινωνική και οικονομική ανάπτυξη της Ελλάδας από το 1830-1880:

α. η πολιτική αστάθεια

β. η ανασφάλεια στην ύπαιθρο

γ. οι συνταγματικοί θεσμοί του 1844 και 1864

δ. η χαμηλή πίστη της χώρας διεθνώς

3. Σύμφωνα με τους όρους της Συνθήκης των Σεβρών (28 Ιουλίου/10 Αυγούστου 1920):

α. παραχωρήθηκε η Δυτική και Ανατολική Θράκη στην Ελλάδα

β. αναγνωρίστηκε η ελληνική κυριαρχία στα νησιά του Αιγαίου, εκτός από τα Δωδεκάνησα

γ. η Κωνσταντινούπολη και τα Στενά αποτέλεσαν ουδέτερη ζώνη

δ. όλα τα παραπάνω

4. Στις 25 Μαρτίου 1924 ανακηρύχθηκε από τη Βουλή η αβασίλευτη δημοκρατία με πρωτοβουλία κυρίως:

α. του Ελευθέριου Βενιζέλου

β. του Αλέξανδρου Ζαΐμη

γ. του Αλέξανδρου Παπαναστασίου

δ. του Γεωργίου Παπανδ

5. Η συνθηκολόγηση άνευ όρων της Γερμανίας υπογράφηκε στις 8 Μαΐου 1945 στη Reims από:

α. τον στρατηγό Γιοντλ

β. τον Αδόλφο Χίτλερ

γ. τον Ρώσο αρχιστράτηγο Ζούκοφ

δ. το α και το γ μαζί

**ΘΕΜΑ 32928**

Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Από τους ακόλουθους δεν ανήκει στους ιδρυτές της Φιλικής Εταιρείας:

α. ο Νικόλαος Σκουφάς

β. ο Αθανάσιος Τσακάλωφ

γ. ο Παναγιώτης Σέκερης

δ. ο Εμμανουήλ Ξάνθος

2. Με το Πρωτόκολλο της Ανεξαρτησίας (22 Ιανουαρίου/3 Φεβρουαρίου 1830) περιλήφθηκε/αν στο ελληνικό κράτος:

α. η Κρήτη

β. οι Κυκλάδες

γ. τα Επτάνησα

δ. τα νησιά του βόρειου και ανατολικού Αιγαίου

3. Από τα ακόλουθα μέτρα δεν ανήκει στην πολιτική του Ε. Βενιζέλου:

α. πρόσκληση στρατιωτικών αποστολών από τη Γαλλία και την Αγγλία για τον εκσυγχρονισμό του στρατού και του στόλου

β. συνταγματική καθιέρωση της μονιμότητας των δημοσίων υπαλλήλων

γ. μείωση της πλειοψηφίας από το ήμισυ των βουλευτών στο ένα τρίτο

δ. διεύρυνση της εκλογικής περιφέρειας από επαρχιακή σε νομαρχιακή

4. Καθοριστικής σημασίας γεγονός για τη τελική έκβαση του Α΄ Παγκοσμίου Πολέμου υπήρξε:

α. η Ρωσική Επανάσταση

β. η έξοδος των ΗΠΑ στον πόλεμο στο πλευρό των συμμάχων

γ. η άνοδος του πολιτικού Κλεμανσό στη γαλλική πρωθυπουργία

δ. όλα τα παραπάνω

5. Η Ένωση των Σοβιετικών Σοσιαλιστικών Δημοκρατιών δεν περιελάμβανε:

α. τη Λετονία

β. τη Ρωσία

γ. την Ουκρανία

δ. τη Λευκορωσία

**ΘΕΜΑ 32927**

Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Ο Δημήτριος Υψηλάντης κάλεσε στις επαναστατικές του προκηρύξεις όλους τους χριστιανούς των Βαλκανίων να εξεγερθούν εναντίον της οθωμανικής αυτοκρατορίας. **Λ**

2. Ο Αλέξανδρος Μαυροκορδάτος διαφωνούσε στο ζήτημα της απελευθέρωσης των ιστορικών ελληνικών τόπων. **Σ**

3. Στην Αγγλία υπήρχαν τα απαραίτητα κεφάλαια για επενδύσεις από τη συσσώρευση πλούτου που εξασφάλισε η Εμπορική Επανάσταση. **Σ**

4. Με τη Συνθήκη Ειρήνης του Λονδίνου (17/30 Μαΐου 1913) οι τέσσερις μεγάλες δυνάμεις αναλάμβαναν να ορίσουν τα σύνορα της Αλβανίας. **Λ**

5. Ο Νικόλαος Μπουχάριν υποστήριζε τη συνέχιση του πολέμου. **Σ**

**ΘΕΜΑ 32925**

Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Ο Ιωάννης Καποδίστριας ζήτησε από τον Ρώσο αυτοκράτορα Αλέξανδρο Α΄ τη συνδρομή της Ρωσίας στη σχεδιαζόμενη επανάσταση των Ελλήνων . **Λ**

2. Με την επικράτηση της επανάστασης της 3ης Σεπτεμβρίου του 1843 διαμορφώθηκαν οι προϋποθέσεις για την ανάπτυξη σταθερών πολιτικών κομμάτων. **Λ**

3. Η εκβιομηχάνιση του δευτερογενούς τομέα παραγωγής στην Αγγλία συντελέστηκε από τον ιδιωτικό τομέα. **Σ**

4. Το Μαυροβούνιο προκάλεσε τον Β΄ Βαλκανικό Πόλεμο ύστερα από αξίωσή του, την οποία δεν αποδέχτηκε η Πύλη. **Λ**

5. Η Ένωση των Σοβιετικών Σοσιαλιστικών Δημοκρατιών περιλάμβανε αρχικά τέσσερις δημοκρατίες. **Σ**

**ΘΕΜΑ 32827**

Να χαρακτηρίσετε τις παρακάτω προτάσεις ως προς την ορθότητά τους γράφοντας τη λέξη «Σωστό» ή «Λάθος» δίπλα στο γράμμα που αντιστοιχεί στην κάθε πρόταση:

1. Ο Στάλιν διαδέχτηκε τον Λένιν στην ηγεσία του Κομμουνιστικού Κόμματος και στόχος του ήταν η οικοδόμηση του σοσιαλισμού στην ΕΣΣΔ. **Σ**

2. Το 1927 συγκροτήθηκε Οικουμενική Κυβέρνηση με πρωθυπουργό τον Αλέξανδρο Ζαΐμη. **Σ**

3. Το 1934 ο Χίτλερ, μετά από δημοψήφισμα, κατάργησε τη Δημοκρατία και αυτοαναγορεύτηκε Πρόεδρος του Ράιχ. **Σ**

4. Ο Φραγκλίνος Ρούσβελτ, μετά την οικονομική κρίση, καλλιέργησε ένα κλίμα «απομονωτισμού» των ΗΠΑ από τον υπόλοιπο κόσμο. **Λ**

5. Στις εκλογές του 1933 επικράτησε το Κόμμα των Φιλελευθέρων με πρωθυπουργό τον Παναγή Τσαλδάρη. **Λ**

**ΘΕΜΑ 32824**

Να χαρακτηρίσετε τις παρακάτω προτάσεις ως προς την ορθότητά τους γράφοντας τη λέξη «Σωστό» ή «Λάθος» δίπλα στο γράμμα που αντιστοιχεί στην κάθε πρόταση:

1. Ένα από τα κυριότερα συστατικά στοιχεία του ελληνικού εθνικού κινήματος ήταν η καταγγελία της τουρκικής κυριαρχίας ως παράνομης και της εξουσίας του Οθωμανού σουλτάνου ως αυθαίρετης. **Σ**

2. Τα τοπικά επαναστατικά συμβούλια που είχαν σχηματιστεί ήταν οι «εφορίες», οι «σύγκλητοι», οι «καγκελαρίες» και τα «διευθυντήρια». **Σ**

3. Στόχος της Φιλικής Εταιρείας, όπως και του Ρήγα, ήταν αποκλειστικά η ίδρυση «Βαλκανικής Ομοσπονδίας». **Λ**

4. «Φυσικοί ηγέτες» του τόπου στα πρώτα χρόνια του ανεξάρτητου ελληνικού κράτους ήταν οι πρόκριτοι και οι λόγιοι του έθνους. **Λ**

5. Ένα από τα κυριότερα συστατικά στοιχεία του ελληνικού εθνικού κινήματος ήταν και η ταύτιση των Ελλήνων με τους άλλους Ευρωπαίους και η διάκρισή τους από τους Τούρκους. **Σ**

6. Μετά την έναρξη της Επανάστασης του 1821, την εξουσία στην επαναστατημένη χώρα κατέλαβαν οι νεήλυδες από την Ελληνική Διασπορά με στόχο την απαλλαγή από την Οθωμανική εξουσία. **Λ**

7. Το ανεξάρτητο ελληνικό κράτος δημιουργήθηκε το 1830. **Σ**

8. Ο πρώτος βασιλιάς των Ελλήνων ήταν ο Όθων από την Αυστρία. **Λ**

9. «Ανατολικό Ζήτημα» ονομάζεται το διεθνές ζήτημα που προκλήθηκε από τη βαθμιαία αύξηση της ισχύος της Οθωμανικής Αυτοκρατορίας. **Λ**

10. Η Αγγλία διέθετε ανεπτυγμένο πιστωτικό σύστημα την εποχή της εκβιομηχάνισής της. **Σ**

**ΘΕΜΑ 32823**

Να χαρακτηρίσετε τις παρακάτω προτάσεις ως προς την ορθότητά τους γράφοντας τη λέξη «Σωστό» ή «Λάθος» δίπλα στο γράμμα που αντιστοιχεί στην κάθε πρόταση:

1. Η Συνθήκη του Βουκουρεστίου (1913) έλυσε οριστικά το ζήτημα των ελληνοαλβανικών συνόρων και των νησιών του Ανατολικού Αιγαίου. **Λ**

2. Στο πλαίσιο του Α΄ Παγκοσμίου Πολέμου, τα υποβρύχια προξένησαν τεράστιες ζημιές στην εμπορική ναυτιλία και των εμπολέμων και των ουδετέρων. **Σ**

3. Μια από τις αρνητικές συνέπειες του Α΄ Παγκοσμίου Πολέμου ήταν να υποβιβαστεί το επίπεδο των διεθνών σχέσεων. **Σ**

4. Το οχυρό Ρούπελ καταλήφθηκε τον Μάιο του 1916 από τις γερμανικές δυνάμεις. **Λ**

5. Ο Α΄ Παγκόσμιος Πόλεμος τελείωσε το φθινόπωρο του 1919. **Λ**

6. Στο Συνέδριο της Ειρήνης στο Παρίσι (1919-1920) ο Αμερικανός Πρόεδρος που συμμετείχε λεγόταν Λόυντ Τζορτζ. **Λ**

7. Η συνθήκη του Νεϊγύ υπεγράφη ανάμεσα στους νικητές του Α΄ Παγκοσμίου Πολέμου και την ηττημένη Οθωμανική Αυτοκρατορία. **Λ**

8. Η Ελλάδα μπήκε στον Α΄ Παγκόσμιο Πόλεμο το 1917 στο πλευρό της Τριπλής Συνεννόησης. **Σ**

9. Από το καλοκαίρι του 1918 προωθείτο το αίτημα για την ίδρυση του ανεξάρτητου ποντιακού ή ποντοαρμενικού κράτους. **Σ**

10. Το Κομμουνιστικό Κόμμα με επικεφαλής τον γενικό γραμματέα του κόμματος είχε τον απόλυτο έλεγχο της ΕΣΣΔ. **Σ**

**ΘΕΜΑ 32822**

Να χαρακτηρίσετε τις παρακάτω προτάσεις ως προς την ορθότητά τους γράφοντας τη λέξη «Σωστό» ή «Λάθος» δίπλα στο γράμμα που αντιστοιχεί στην κάθε πρόταση:

1. Το εθνικό κίνημα των Ελλήνων υπήρξε πρότυπο και για τους άλλους λαούς της νοτιοανατολικής Ευρώπης. **Σ**

2. Στη δεκαετία του 1880 και στα πρώτα χρόνια της επόμενης δεκαετίας, ο Χαρίλαος Τρικούπης προώθησε ευρύ πρόγραμμα μεταρρυθμίσεων και δημοσίων έργων. **Σ**

3. H εξυπηρέτηση οικονομικών και στρατηγικών συμφερόντων ήταν το μοναδικό κίνητρο της νέας αποικιοκρατίας. **Λ**

4. Στις 17/30 Μαΐου 1913 υπογράφτηκε στο Παρίσι συνθήκη ειρήνης με την οποία τερματίστηκε ο Α΄ Βαλκανικός Πόλεμος. **Λ**

5. Η Συνθήκη του Βουκουρεστίου (28 Ιουλίου/10 Αυγούστου 1913) κατακύρωσε την Καβάλα και την περιοχή της στη Σερβία. **Λ**

6. Ο Α΄ Παγκόσμιος Πόλεμος είχε πολύ λίγα θύματα μεταξύ των αμάχων. **Λ**

7. Ο Βενιζέλος υποστήριξε από την πρώτη στιγμή το κίνημα της «Εθνικής Άμυνας» (1916). **Λ**

8. Ένας από τους πρωτεργάτες του συνεδρίου ειρήνης του Α΄ Παγκοσμίου Πολέμου ήταν ο Γάλλος πρωθυπουργός Κλεμανσό. **Σ**

9. Ο μητροπολίτης Χρύσανθος συμφωνούσε με τη συμβιβαστική λύση ενός Ποντοαρμενικού κράτους (1920). **Σ**

10. H *Ένωση Σοβιετικών Σοσιαλιστικών Δημοκρατιών* περιελάμβανε αρχικά δυο δημοκρατίες: τη Ρωσία και τη Λευκορωσία. **Λ**

**ΘΕΜΑ 32821**

Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Η Ελληνική Επανάσταση ήταν εθνικό, αλλά όχι φιλελεύθερο κίνημα. **Λ**

2. Το πρώτο Σύνταγμα του ανεξάρτητου πολιτικού βίου της Ελλάδας ψηφίστηκε το 1844. **Σ**

3. Εισηγητής της Αρχής της Δεδηλωμένης (1875) ήταν ο Χαρίλαος Τρικούπης. **Σ**

4. Η χώρα από την οποία ξεκίνησε η Βιομηχανική Επανάσταση (1750) ήταν η Γαλλία. **Λ**

5. Ο Τρικούπης μείωσε τον αριθμό των σχολείων και των μαθητών σε όλη τη χώρα. **Λ**

6. Ο πρώτος βασιλιάς της Ελλάδας ονομαζόταν Γεώργιος Γκλύξμπουργκ. **Λ**

7. Ο Ελευθέριος Βενιζέλος προσκλήθηκε από την ηγεσία του Στρατιωτικού Συνδέσμου από την Κρήτη στην Αθήνα με τη σαφή εντολή να προχωρήσει σε ευρύτατες μεταρρυθμίσεις. **Σ**

8. Η Συνθήκη του Βουκουρεστίου (28 Ιουλίου/10 Αυγούστου 1913) τερμάτισε τον Β’ Βαλκανικό Πόλεμο. **Σ**

9. Η Βρετανία, η Γαλλία και η Ρωσία αποτελούσαν την Τριπλή Συμμαχία του Α΄ Παγκοσμίου Πολέμου. **Λ**

10. Με τη Συνθήκη των Σεβρών (28 Ιουλίου/10 Αυγούστου 1920) παραχωρήθηκαν στην Ελλάδα η Κωνσταντινούπολη και τα Στενά. **Λ**

**ΘΕΜΑ 32465**

Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Στην εκδήλωση της Βιομηχανικής Επανάστασης στην Αγγλία συνέβαλε σημαντικά το αγροτικό πλεόνασμα από τις περιφράξεις κοινοτικών γαιών από τους μεγάλους γαιοκτήμονες στα κτήματά τους. **Σ**

2. Με τη Συνθήκη των Βερσαλλιών (28 Ιουνίου 1919) η Γερμανία προσάρτησε την Αλσατία και τη Λορραίνη. **Λ**

3. Στις εθνικές διεκδικήσεις της Ελλάδος που υπέβαλε ο Ελευθέριος Βενιζέλος τον Δεκέμβριο του 1918 στο Συνέδριο Ειρήνης στο Παρίσι περιλαμβάνονταν και ο Πόντος. **Λ**

4. Οι αρνητικές επιπτώσεις της διεθνούς οικονομικής κρίσης (1929-1932) στην οικονομία της Γερμανίας συνέβαλαν στην εντυπωσιακή αύξηση της δύναμης του Εθνικοσοσιαλιστικού Κόμματος του Αδόλφου Χίτλερ. **Σ**

5. Η Σοβιετική Ένωση, η κομμουνιστική Κίνα και η Ιταλία αρνήθηκαν να υπογράψουν τη Συνθήκη Ειρήνης του Αγίου Φραγκίσκου (7 Σεπτεμβρίου 1951), η οποία αναφερόταν στο μέλλον της Ιαπωνίας. **Λ**

**ΘΕΜΑ   31161**

Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «Σωστό» ή «Λάθος» δίπλα από τον αριθμό που αντιστοιχεί στην κάθε πρόταση**:**

1. Ο Καποδίστριας, στο μικρό διάστημα της διακυβέρνησής του, έθεσε τις βάσεις της οικονομίας, της δημόσιας διοίκησης και δικαιοσύνης, του στρατού και της εκπαίδευσης. **Σ**

2. Η αποδοχή της αρχής της δεδηλωμένης υποχρέωσε τον ανώτατο άρχοντα να σέβεται τη λαϊκή ετυμηγορία. **Σ**

3. Στην Αγγλία, το 18ο αιώνα, δεν υπήρχαν τα απαραίτητα κεφάλαια για επενδύσεις. **Λ**

4. Ο Τρικούπης δεν προσπάθησε να προσελκύσει το ελληνικό παροικιακό κεφάλαιο. **Λ**

5. Τον Οκτώβριο του 1912 η Ελλάδα, η Σερβία, το Μαυροβούνιο και η Βουλγαρία προκάλεσαν πόλεμο εναντίον της Οθωμανικής Αυτοκρατορίας. **Σ**

**ΘΕΜΑ   31159**

Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «Σωστό» ή «Λάθος» δίπλα από τον αριθμό που αντιστοιχεί στην κάθε πρόταση**:**

1. Την επανάσταση του 1821 προκάλεσε η Φιλική Εταιρεία. **Σ**

2. Ο αλυτρωτισμός στην Ελλάδα του 19ου αιώνα δεν επηρέαζε σοβαρά τα δημόσια πράγματα. **Λ**

3. Ο δυτικός άνθρωπος προσπάθησε να ενσωματώσει στο δυτικό πολιτισμό λαούς με κοινωνική οργάνωση και πολιτισμούς διαφορετικούς από το δυτικό. **Σ**

4. Το εθνικό κίνημα των Ελλήνων δεν υπήρξε πρότυπο για τους άλλους λαούς της νοτιοανατολικής Ευρώπης. **Λ**

5. Η ουδετερότητα της Ελλάδας το 1915 δεν υπήρξε επικίνδυνη για τη χώρα. **Λ**

**ΘΕΜΑ 30980**

Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Το ελληνικό εθνικό κίνημα ήταν πολιτικό κίνημα αποσκοπούσε δηλαδή στη σύσταση αντιπροσωπευτικής και ευνομούμενης πολιτείας. **Σ**

2. Η κατοχύρωση της λαϊκής κυριαρχίας θεσπίστηκε με το Σύνταγμα του 1844. **Λ**

3. Με τη Συνθήκη Ειρήνης της Αδριανούπολης (1829) αναγνωρίστηκε η αυτονομία της Σερβίας. **Σ**

4. Η αποικιοκρατία του 19ου αι. ήταν άρρηκτα και οργανικά συνδεδεμένη με τον εθνικισμό και είχε λαϊκή υποστήριξη. **Σ**

5. Ο Τρικούπης καθιέρωσε συνταγματικά τη μονιμότητα των δημόσιων υπαλλήλων. **Λ**